EELNÕU

Esitaja: Laeva Vallavalitsus

Koostaja: arengu- ja keskkonnanõunik Kadi Kukk

LAEVA VALLAVOLIKOGU

M Ä Ä R U S

Laeva 2015 nr …

**Laeva valla ühisveevärgi ja –kanalisatsiooni arendamise kava 2015-2027 kinnitamine**

Määrus kehtestatakse kohaliku omavalitsuse korralduse seaduse § 22 lg 1 punkti 37, § 37 lg 3 punkti 2, ühisveevärgi ja –kanalisatsiooni seaduse § 4 lg 1, 11 ja 2 ning Laeva Vallavolikogu 16.06.2015 määruse nr 18 „Arengukava ja eelarvestrateegia koostamise kord“ alusel.

**§ 1. Laeva valla ühisveevärgi ja –kanalisatsiooni arendamise kava kinnitamine**.

Kinnitada Laeva valla ühisveevärgi ja –kanalisatsiooni arendamise kava 2015-2027.

**§ 2. Määruse rakendamine**

(1)Tunnistada kehtetuks Laeva Vallavolikogu 27.02.2007 määrus nr 37 „Ühisveevärgi ja –kanalisatsiooni arendamise kava kinnitamine“.

(2) Määrus jõustub kolmandal päeva peale Riigi Teatajas avaldamist.

Elviire Villa
Vallavolikogu esimees

**SELETUSKIRI**

**Laeva Vallavolikogu määruse eelnõule „Laeva valla ühisveevärgi ja –kanalisatsiooni arendamise kava 2015-2027 kinnitamine“**

1. **Sissejuhatus**

Laeva Vallavolikogu 16.06.2015 otsusega nr 65 on algatatud Laeva valla ühisveevärgi ja –kanalisatsiooni arendamise kava koostamine.

Ühisveevärgi ja –kanalisatsiooni seaduse § 4 lg 1 kohaselt rajatakse ühisveevärk ja –kanalisatsioon kohaliku omavalitsuse volikogu kinnitatud ühisveevärgi ja -kanalisatsiooni arendamise kava alusel.

Vastavalt ühisveevärgi ja –kanalisatsiooni arendamise seaduse § 4 lg 2 koostatakse ühisveevärgi ja –kanalisatsiooni arendamise kava vähemalt 12 aastaks. Kava vaadatakse üle vähemalt kord nelja aasta tagant ja vajaduse korral seda korrigeeritakse. Seejuures tuleb kava täiendada nii, et käsitletava perioodi pikkus oleks taas vähemalt 12 aastat, ning ülevaadatud kava uuesti kinnitada.

Laeva valla ühisveevärgi ja –kanalisatsiooni arendamise kava aastateks 2007-2018 on kinnitatud Laeva Vallavolikogu 27.02.2007 määrusega nr 37. Käesoleval ajal ei hõlma kavas käsitletav periood enam 12 aastat, kava on vananenud, kavas kajastatud info ei vasta enam tegelikule olukorrale ning seega on tekkinud vajadus algatada uue Laeva valla ühisveevärgi ja –kanalisatsiooni arendamise kava koostamine.

1. **Eelnõu eesmärk**

Eelnõu eesmärk on Laeva valla . ühisveevärgi ja –kanalisatsiooni arendamise kava 2015-2027.

Ühisveevärgi ja –kanalisatsiooni arendamise kava koostamise eesmärgiks on määratleda tehniliste rajatiste ajalugu, olemasolev olukord ja tulevikustsenaariumid. Käesolev arendamise kava on edasiste täpsemate investeerimiskavade ja ettevõtete arengukavade väljatöötamise aluseks. Arendamise kava on oluline ka valla elanikkonna teadvustamisel vastavatest probleemidest ning vallaametnikele ja ettevõtete esindajatele ülevaate andmiseks väljakujunenud olukorrast.

1. **Eelnõu juriidiline alus**

# Kohaliku omavalitsuse korralduse seadus § 22 lg 1: Volikogu ainupädevusse kuulub järgmiste küsimuste otsustamine:

# 37) muud seadusega volikogu ainupädevusse antud küsimused

**Kohaliku omavalitsuse korralduse seadus** § 37 lg 3 punkt 2: (3) Vald ja linn võivad koostada täiendava arengukava:

2) mõne tegevusvaldkonna arendamiseks.

**Ühisveevärgi ja –kanalisatsiooni seadus** § 4 lg 1: (1) Ühisveevärk ja -kanalisatsioon rajatakse kohaliku omavalitsuse volikogu kinnitatud ühisveevärgi ja -kanalisatsiooni arendamise kava alusel. Kui kohalikul omavalitsusel puudub ühisveevärgi ja -kanalisatsiooni arendamise kava, võib ühisveevärki ja -kanalisatsiooni rajada detailplaneeringu alusel kuni selle arendamise kava valmimiseni tingimusel, et detailplaneering sisaldab käesoleva paragrahvi lõikes 2 sätestatud nõudeid.

**Ühisveevärgi ja –kanalisatsiooni seadus** § 4 lg 11: Ühisveevärgi ja -kanalisatsiooni arendamise kava koostamist korraldab kohalik omavalitsus.

**Ühisveevärgi ja –kanalisatsiooni seadus** § 4 lg 2: (2) Ühisveevärgi ja -kanalisatsiooni arendamise kava koostatakse vähemalt 12 aastaks. Kava vaadatakse üle vähemalt kord nelja aasta tagant ja vajaduse korral seda korrigeeritakse. Seejuures tuleb kava täiendada nii, et käsitletava perioodi pikkus oleks taas vähemalt 12 aastat, ning ülevaadatud kava uuesti kinnitada. Kava peab sisaldama vähemalt:

1) ühisveevärgiga kaetavate alade ja reovee kogumisalade kaarte;

2) dimensioneeritud vee- ja kanalisatsioonirajatiste põhiskeemi, sealhulgas reoveekogumisalade sademe- ja drenaaživee või muu pinnase- ja pinnavee äravoolurajatiste põhiskeemi;

3) ühisveevärgi ja -kanalisatsiooni arendusmeetmete ajakava ning nende hinnangulist maksumust.

**Arengukava ja eelarvestrateegia koostamise kord**

1. **Menetluskäik**

Laeva Vallavalitsus arutas eelnõud 04.08.2015.a istungil ja otsustas selle suunata vallavolikogu menetlusse.